CELEX: 31976R0409
Language: fi
Date: 1976-02-23 00:00:00
Title: Komission asetus (ETY) N:o 409/76, annettu 23 päivänä helmikuuta 1976, yhteisön menetelmistä raakatupakan kosteuspitoisuuden määrittämiseksi

Avis juridique important

|

31976R0409

Komission asetus (ETY) N:o 409/76, annettu 23 päivänä helmikuuta 1976, yhteisön menetelmistä raakatupakan kosteuspitoisuuden määrittämiseksi  

Virallinen lehti nro L 050 , 26/02/1976 s. 0008 - 0010 Suomenk. erityispainos Alue 3 Nide 7 s. 0010  Kreikank. erityispainos: Luku 03 Nide 14 s. 0173  Ruotsink. erityispainos Alue 3 Nide 7 s. 0010  Espanjank. erityispainos: Luku 03 Nide 9 s. 0239  Portugalink. erityispainos: Luku 03 Nide 9 s. 0239 

KOMISSION ASETUS (ETY) N:o 409/76,annettu 23 päivänä helmikuuta 1976,yhteisön menetelmistä raakatupakan kosteuspitoisuuden määrittämiseksi EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,ottaa huomioon raakatupakka-alan yhteisestä markkinajärjestelystä 21 päivänä huhtikuuta 1970 annetun neuvoston asetuksen (ETY) N:o 727/70(1), sellaisena kuin se on viimeksi muutettuna liittymisasiakirjalla(2), sekä erityisesti sen 3 artiklan 3 kohdan ensimmäisen alakohdan ja 7 artiklan 4 kohdan,sekä katsoo, ettäraakatupakka-alan interventiota koskevista yksityiskohtaisista säännöistä 25 päivänä elokuuta 1970 annetussa komission asetuksessa (ETY) N:o 1727/70(3), sellaisena kuin se on viimeksi muutettuna asetuksella (ETY) N:o 408/76(4), vahvistetaan tupakanlehtien ja paalatun tupakan nettopainoa määritettäessä huomioon otettava kosteuspitoisuus,tupakanlehdistä maksettavan palkkion myöntämistä koskevista yksityiskohtaisista säännöistä 25 päivänä elokuuta 1970 annetussa komission asetuksessa (ETY) N:o 1726/70(5), sellaisena kuin se on viimeksi muutettuna asetuksella (ETY) N:o 408/76, viitataan samoihin pitoisuuksiin perustana sellaisen tupakan nettopainon määrittämiselle, josta haetaan palkkiota,yhteistä tupakkamarkkinoiden järjestelyä koskevan sääntelyn yhdenmukaisen soveltamisen varmistamiseksi säädetään asetuksen (ETY) N:o 1726/70 1 a artiklan 1 kohdassa, että komissio vahvistaa yhden tai useampia yhteisön menetelmiä raakatupakan kosteuspitoisuuden määrittämiseksi,menetelmistä on yhteisössä tähän mennessä tieteellisesti tutkittu kahta, jotka ovat osoittautuneet ominaisuuksiltaan varsin samankaltaisiksi ja joiden antamat tulokset ovat paikkansapitäviä ja keskenään verrannollisia; tämän vuoksi olisi käytettävä näitä kahta menetelmää, sanotun kuitenkaan rajoittamatta mahdollisuutta hyväksyä tulevaisuudessa muita menetelmiä, joita on samalla tapaa tutkittu ja jotka antavat vastaavia tuloksia, jatässä asetuksessa säädetyt toimenpiteet ovat raakatupakan hallintokomitean lausunnon mukaiset,ON ANTANUT TÄMÄN ASETUKSEN:1 artikla 1. Asetuksen (ETY) N:o 1726/70 11 artiklassa ja asetuksen (ETY) N:o 1727/70 6 artiklan 1 kohdassa tarkoitetun sekä viimeksi mainitun asetuksen liitteessä IV vahvistetun tupakan kosteuspitoisuuden määrittäminen on suoritettava käyttäen yhtä tämän asetuksen liitteessä I määritellyistä menetelmistä.2. Kyseisiä menetelmiä käytettäessä tarvittavien, ennakolta otettavien näytteiden kuvaus on liitteessä II.2 artikla Näitä säännöksiä sovelletaan ensi kertaa vuoden 1976 satoon.Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.Tehty Brysselissä 23 päivänä helmikuuta 1976.Komission puolestaP. J. LARDINOISKomission jäsen(1) EYVL N:o L 94, 28.4.1970, s. 1(2) EYVL N:o L 73, 27.3.1972, s. 14(3) EYVL N:o L 191, 27.8.1970, s. 5(4) EYVL N:o L 50, 26.2.1976, s. 6(5) EYVL N:o L 191, 27.8.1970, s. 1LIITE I YHTEISÖN MENETELMÄT RAAKATUPAKAN KOSTEUSPITOISUUDEN MÄÄRITTÄMISEKSI A. Beaudesson-menetelmä1. VälineistöBeaudesson EM 10 -uuniSähköinen kuivain kuumailmalla, jossa ilma läpäisee kuivattavan näytteen pakotetulla konvektiolla erityisen jäähdytintuulettimen avulla. Kosteuspitoisuus määritetään punnitsemalla ennen ja jälkeen kuivauksen, vaaka kalibroituna siten, että käytetty 10 gramman massa antaa lukeman, joka vastaa suoraan kosteuspitoisuuden arvoa prosentteina (%).2. MenettelyPunnitaan 10 gramman annos astiassa, jonka pohjassa on reikiä, laitetaan sitten kuivauskolonniin, jossa sitä kannattelee spiraalimainen rengas. Uuni kytketään päälle viideksi minuutiksi, minkä aikana kuuma ilma kuivattaa näytteen noin 100 °C:n lämpötilassa.Viiden minuutin jälkeen automaattiajastin pysäyttää prosessin. Kuivausprosessin lopussa sisään rakennetun lämpömittarin antama ilman lämpötila kirjataan ylös. Näyte punnitaan; sen kosteuspitoisuus luetaan suoraan ja korjataan tarvittaessa lisäämällä tai vähentämällä prosentin kymmenesosia lämpötilalukeman mukaisesti käyttäen laitteen kiinteää asteikkoa.B. Brabender-menetelmä1. VälineistöBrabender-uuniSähköinen kuivain, joka koostuu termostoidusta sylinterinmuotoisesta kammiosta, jota tuuletetaan pakotetulla konvektiolla ja johon laitetaan samanaikaisesti 10 metalliastiaa, joista kukin sisältää 10 grammaa tupakkaa. Nämä astiat asetetaan levylle, jota voidaan pyörittää keskeltä käsipyörällä kymmeneen eri asentoon siten, että kukin astia, kuivaamisen jälkeen, voidaan siirtää peräjälkeen laitteen sisällä sijaitsevalle punnituspaikalle; vipujärjestelmän avulla astiat voidaan asettaa peräkkäin sisäänrakennettuun vaakavarteen ilman, että näytteitä tarvitsee poistaa kammiosta. Vaaka on varustettu optisella mittarilla, ja se antaa suoran lukeman kosteuspitoisuudelle. Laitteeseen kiinnitettyä toista vaakaa käytetään ainoastaan alkuperäisten annosten valmistukseen.2. MenettelyTermostaatti säädetään 110 °C:seen.Kammioon säädetään esilämmitys, vähintään 15 minuuttia.Punnitaan 10 annosta 10 gramman määrinä.Täytetään uuni.Näytteitä kuivataan 50 minuuttia.Luetaan punnitustulokset karkeiden kosteusarvojen määrittämiseksi.LIITE II NÄYTTEENOTTO Tupakanlehtien näytteenotossa noudatetaan seuraavaa menettelyä niiden kosteusarvojen määrittämiseksi.1. Näytteiden valintaJokaisesta paalista valitaan suhteessa sen painoon määrä lehtiä.Lehtien määrän on oltava riittävä edustaakseen asianmukaisesti koko paalia.Näytteen on sisällettävä yhtä suuret määrät lehtiä paalin ulko-osasta, keskeltä ja näiden välistä.2. SekoittaminenKaikki valitut lehdet sekoitetaan keskenään muovisäkissä ja muutama kilogramma niitä silputaan pieneksi (leikkausleveys 0,4 2 mm).3. Näytteenoton esikäsittelySilputuksen jälkeen silputut lehdet sekoitetaan huolellisesti ja otetaan edustava näyte.4. MittauksetMittaukset on suoritettava kokonaisuudessaan näin esikäsitellystä näytteestä ja varotoimenpiteitä on noudatettava, jotta:- kosteuspitoisuudessa ei tapahdu muutoksia (ilma- ja vesitiivis säkki tai astia),- säkistä tai silputuksesta poiston aikana ei tapahdu näytteen tasakoosteisuuteen vaikuttavia osasten häviöitä.